als_Latn dik_Latn tur_Latn
Google Now ju lejon të aktivizoni Wi-Fi dhe Bluetooth-in me komanda zanore
- 1659 Lexime
- (01:32 , 22/02/2015)
- 0 Komente
Google Now shërben në pajisjet Android si asistent virtual, ashtu si Siri tek pajsijet iOS dhe Cortana tek pajisjet Windows Phone. Më parë, Google Now pranonte komanda zanore dhe vepronte, por nuk mund të ndryshonte konfigurimet e sistemit me komandat zanore.
Lajmi i mirë është se që nga ky moment Google Now do të mund të aktivizojë apo çaktivizojë Wi-Fi dhe Bluetooth-in nëpërmjet komandave zanore. I vetmi kusht është se pajisja juaj duhet të operojë me sistemin Android 5.0 Lollipop. Më parë, nëse ju do i kërkonit Google Now të çaktivizojë Wi-Fi, ai vetëm do t’ju çonte tek menuja e konfigurimeve (kjo ndodh akoma nëse e përdorni Google Now tek versionet e vjetra të sistemit operativ).
Me veçorinë e re ju mund të kryeni më shumë veprime. Ju mund t’i kërkoni asistentit virtual që të aktivizojë apo çaktivizojë Wi-Fi, Bluetooth-in apo blicin e dritës. Google Now do t’ju njoftojë pastaj me zë se është kryer ajo çfarë ju i kërkuar. Për momentin vetëm këto tri komanda veprojnë kështu, por shpresojmë që në të ardhshmen të mundësohen edhe të tjera veçori.
(d.d/BalkanWeb)
als_Latn glg_Latn unk als_Latn als_Latn als_Latn als_Latn kab_Latn